Izraeli paralajmëron rreth Iranit
Kryeministri izraelit Benjamin Netanyahu paralajmëron udhëheqësit rreth bisedimeve me Iranin për programin e armëve bërthamore
Kryeministri izraelit Benjamin Netanyahu thotë se Irani po vazhdon një përpjekje të madhe, të ethshme, për të siguruar armë bërthamore dhe se vendi i tij është gati të qëndrojë i vetëm për t’u mbrojtur kundër ambicieve bërthamore të Teheranit. Zoti Netanyahu i bëri komentet në një fjalim sot në Asamblenë e Përgjithshme të Kombeve të Bashkuara, kur ai shprehu shqetësimet e tij në lidhje me programin e diskutueshëm bërthamor të Iranit. Udhëheqësi izraelit tha se mënyra e vetme për të ndaluar Iranin në mënyrë paqësore nga zhvillimi i armëve bërthamore është për të kombinuar sanksione të forta me një kërcënim të besueshëm ushtarak. Ai i bëri thirrje komunitetit ndërkombëtar që të mos heqin dorë nga presioni mbi Iranin dhe e quajti presidentin e ri të vendit, Hassan Rouhani, “një ujk i veshur si dele.” Ai tha se do të donte ta besonte presidentin e ri, por ai do të përqëndrohet për të parë veprimet e Iranit. Kryeministri izraelit Benjamin Netanyahu e nisi vizitën e tij në Shtetet e Bashkuara në Shtëpinë e Bardhë, ku presidenti Barack Obama e siguroi atë se Shtetet e Bashkuara janë të qarta në lidhje me bisedimet bërthamore me Iranin. Udhëheqësi izraelit kërkoi një qëndrim më të ashpër. Qëndrimi i ashpër i zotit Netanyahu, dhe besimi se Irani po kërkon në mënyrë aktive armë bërthamore, nuk është diçka e re. Vitin e kaluar, ai përdori fjalimin e tij në Asamblenë e Përgjithshme të OKB-së për të përcaktuar një “vijë të kuqe” rreth aktiviteteve bërthamore të Iranit. Dhe Izraeli përmend arrestimin e fundit të një spiuni të dyshuar iranian si provë se Irani ende nuk mund të besohet. Zoti Joe Cirincione, me organizatën jo-fitimprurëse Ploughshares Fund shpjegon: Por zoti Michael O’Hanlon nga Instituti Brookings paralajmëron se qëndrimi i zotit Netanyahu përmban rreziqe: Irani duket se po i kushton vëmendje lëvizjeve të Izraelit. Analistët theksojnë se presidenti Hassan Rouhani ka qenë i kujdesshëm për të thënë në intervistat e fundit se të paktën një reaktor bërthamor nuk do të jetë funksional aq shpejt sa ata mendojnë. Zoti David Albright , nga Instituti për Shkencë dhe Siguri Ndërkombëtare shpjegon: Jo të gjithë ligjvënësit izraelitë janë të vendosur për një zgjidhje ushtarake. Ruth Calderon, në një konferencë në Uashington, shprehu shpresë, por ishte e kujdesshme: “Çdo gjë që ne mund ta zgjidhim me bisedime, është më mirë se zgjidhja me luftë, por ju duhet të pranoni se kjo është shumë e rrezikshme Këshilltarët e zotit Netanyahu thonë se fjalimi i tij në Kombet e Bashkuara ka për qëllim të prezantojë faktet për atë që Izraeli beson se është qëllimi i vërtetë prapa qëndrimit të ri të Iranit - një përpjekje për të fituar kohë për programin e tij të armëve.